Σεσκλί Σύμης

Το Σεσκλί (άλλες ονομασίες: Σέσκλιο, Σέσκλο, ή η Σεσκλιά) είναι νησίδα των Δωδεκανήσων. Βρίσκεται νότια της Σύμης σε μικρή απόσταση απ' αυτή. Η έκταση της νησίδας είναι 1,80 τ.χλμ. και είναι ακατοίκητη. Διοικητικά ανήκει στον δήμο Σύμης.

Στην αρχαιότητα η νησίδα ονομαζόταν Τεύτλουσα, ονομασία από την οποία προήλθε με σταδιακή παραφθορά η σημερινή ονομασία του νησιού.. Το νησί, όπως και ολόκληρη η Σύμη και οι γύρω νησίδες, είναι ανακηρυγμένος αρχαιολογικός χώρος, από το Κεντρικό Αρχαιολογικό Συμβούλιο.

Κατά την αρχαιότητα στα ανοιχτά του νησιού Σεσκλί είχε πραγματοποιηθεί ναυμαχία ανάμεσα στους Σπαρτιάτες και τους Αθηναίους με τους πρώτους να κερδίζουν και σε ανάμνηση της νίκης τους να ανεγείρουν μνημείο στην θέση ποντικόκαστρο της Σύμης.

Παραπομπές

Εξωτερικοί σύνδεσμοι
Το Σεσκλί στον χάρτη

Βραχονησίδες της Σύμης